Fra 4. mai 1814 til 26. februar 1815 var Elba eget fyrstedømme under Napoleon I, som hadde blitt forvist til Elba etter slaget ved Leipzig i 1813. «Keiseren av Elba» var jo fra naboøya Korsika, men dro etter tre hundre dager tilbake til Paris der han på nytt grep makten og fortsatte med en stor hær mot Waterloo. Etter Wienerkongressen 1814–15 ble øya gitt til Storhertugdømmet Toscana, som etter Garibaldis samling ble innlemmet i det nye Kongedømmet Italia i 1861.